pythainlp/thai-wiki-dataset-v3 huggingface dataset:
เกาะกระดาด

เกาะกระดาด ตั้งอยู่ในอ่าวไทย ในเขตจังหวัดตราด ตั้งอยู่ใกล้กับเกาะหมากมีเนื้อที่ 1,200 ไร่ หรือ 1.92 ตารางกิโลเมตร ลักษณะทั่วไปเป็นพื้นที่ราบ โดยมีเนินเขาอยู่ตรงกลาง
มีแนว ปะการัง และหาดทรายยาว ขาวสะอาดสามารถเดินถึงกันได้รอบเกาะ ที่ได้ชื่อว่าเกาะกระดาดเนื่องจากเดิมมีต้นกระดาด
ขึ้นอยู่เป็นจำนวนมาก ปัจจุบันยังคงเหลืออยู่บ้าง เกาะกระดาดถือเป็นเกาะเดียวในประเทศไทยที่มีโฉนดแสดงว่ามีเจ้าของที่ดินถูกต้องตามกฎหมาย
สาเหตุมาจากในสมัยรัชกาลที่ 5 ฝรั่งเศสได้เข้ามาล่าอาณานิคมในแถบ เอเซียอาคเนย์ และพยายามยึดครองแผ่นดินของไทย
เกาะกระดาดก็เป็นที่หมายหนึ่งของฝรั่งเศสด้วย รัชกาลที่ 5 จึงทรงพระกรุณาโปรดเกล้าให้ออกโฉนดที่ดินของเกาะขึ้น
การเดินทางจากแหลมงอบใช้เวลา ประมาณ 2-3 ชั่วโมง
== ดูเพิ่ม ==
รายชื่อเกาะในจังหวัดตราด
อุทยานแห่งชาติหมู่เกาะช้าง
==อ้างอิง==
กระดาด
ไช ภัควัน

ไช ภัควัน (Jai Bhagwan; 11 พฤษภาคม ค.ศ. 1985 – ) เป็นเจ้าของเหรียญเอเชียนแชมเปี้ยนชิปสองสมัย และเหรียญทองแดงในการแข่งขันกีฬาเครือจักรภพ 2010 ผู้ซึ่งเป็นตัวแทนจากประเทศอินเดียเข้าสู่การแข่งขันมวยสากลรุ่นไลท์เวท (60 กก.) ในมหกรรมกีฬาโอลิมปิกฤดูร้อน 2012 ซึ่ง ไช ภัควัน ได้พบกับคู่ชก เอนรีเก เออร์ริซอฟ ในการแข่งขันกีฬามวยสากลสมัครเล่นในโอลิมปิกฤดูร้อน 2012 รุ่นไลท์เวท ที่ซึ่งเขาเป็นฝ่ายชนะด้วยคะแนน 18–8 ในวันที่ 2 สิงหาคม พ.ศ. 2555 เขาแพ้กานี ไซลาวอฟ จากคาซัคสถาน ตกรอบไป
ไช ภัควัน ผ่านการคัดเลือกสู่การแข่งขันลอนดอนเกมส์ โดยสามารถเข้าถึงรอบรองชนะเลิศในการแข่งขันมวยสากลสมัครเล่นชิงแชมป์โลก 2011 ในบากู ใน ค.ศ. 2011 เขาได้ปรากฏตัวในรายการเรียลลิตี้เกมโชว์ ที่จัดขึ้นโดยศาห์รุข ข่าน ของรายการ  Total Wipeout และเป็นหนึ่งในผู้เข้ารอบสุดท้าย
== อ้างอิง ==
== แหล่งข้อมูลอื่น ==
Jai Bhagwan, Profile  International Boxing Association
นักมวยสากลสมัครเล่นชาวอินเดีย
นักมวยสากลสมัครเล่นในโอลิมปิกฤดูร้อน 2012
บุคคลจากรัฐหรยาณา
ธีรวัฒน์ หอมกลิ่น

สิบเอก ธีรวัฒน์ หอมกลิ่น นนส.ทบ.รุ่นที่ 10 ปี 49 ร้อยฉลาม  เกิดวันที่ 13 ตุลาคม พ.ศ. 2530 ที่กรุงเทพมหานคร เป็นนักกีฬายูโดชาวไทย ที่ได้รับเลือกเข้าร่วมแข่งขันกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ซึ่งเขาเคยได้รับรางวัลเหรียญเงินจากการแข่งขันซีเกมส์ 2011 รุ่น 90-100 กก. ปัจจุบันกำลังศึกษาที่สถาบันการพลศึกษา วิทยาเขต จังหวัดสุพรรณบุรี และรับราชการทหารบก สังกัดกองพันทหารช่างที่ 15 จังหวัดปัตตานี ทั้งนี้ เขาได้เข้าร่วมการแข่งขันยูโดชิงแชมป์โลกที่ประเทศฝรั่งเศส เมื่อ พ.ศ. 2555 ส่งผลให้เขาอยู่ในอันดับที่ 16 และทางคณะกรรมการสหพันธ์ยูโดนานาชาติได้ประกาศมอบไวลด์การ์ดแก่เขาในเวลาต่อมา
== โอลิมปิกฤดูร้อน 2012 ==
ธีรวัฒน์ หอมกลิ่น ได้มีโอกาสทำการฝึกฝนกับคู่ซ้อมอย่าง นิค โคโคเทย์โล ซึ่งเป็นนักยูโดชาวอังกฤษ ผู้เป็นอดีตนักกีฬาโอลิมปิกและเป็นแชมป์ในการแข่งขันหลายรายการ รวมถึงได้รับการฝึกสอนจากปรมาจารย์อย่าง สตีฟ พูลเลน เจ้าของสายแดงขาวซึ่งเป็นระดับที่สูงกว่าสายดำมาให้คำแนะนำ โดยธีรวัฒน์ได้เปิดเผยว่าตนรู้สึกเสียดายที่มีเวลาซ้อมกับพวกเขาค่อนข้างน้อย โดยเชื่อว่าหากได้รับการฝึกซ้อมมากกว่านี้จะทำให้ตนแข็งแกร่งมากขึ้น ก่อนที่ธีรวัฒน์จะทำการแข่งขันในกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. ในวันที่ 2 สิงหาคม พ.ศ. 2555 โดยพบกับ ไนดาน ตูฟชินบายา จากประเทศมองโกเลีย ผู้เป็นเจ้าของเหรียญทองโอลิมปิกฤดูร้อน 2008 ซึ่งธีรวัฒน์เป็นฝ่ายแพ้ในรอบแรก
== อ้างอิง ==
นักยูโดชาวไทย
นักกีฬาโอลิมปิกทีมชาติไทย
นักยูโดในโอลิมปิกฤดูร้อน 2012
นักกีฬาเหรียญเงินซีเกมส์ชาวไทย
บุคคลจากกรุงเทพมหานคร
บุคคลจากมหาวิทยาลัยการกีฬาแห่งชาติ
ทหารบกชาวไทย
Sleep spindle

Sleep spindle (บางครั้งอาจเรียกว่า sigma bands หรือ sigma waves ก็ได้) คือ คลื่นสมองรูปแบบหนึ่งซึ่งสามารถพบได้ในระยะที่ 2 ของการนอนหลับในช่วง Non-REM มีความถี่ประมาณ 12-14 Hz เกิดควบคู่กับคลื่นสมองชนิด K-complex และมีช่วงระยะเวลาการเกิดอย่างน้อยที่สุดคือ 0.5 วินาที ซึ่งช่วงเวลานี้ สมองจะยับยั้งกระบวนการต่างๆเพื่อให้ผู้ที่กำลังนอนหลับอยู่ในภาวะที่เงียบสงบ สามารถมองเห็นคลื่นสมองนี้ได้โดยอาศัยเครื่องมือที่เรียกว่า Electroencephalograph
การนอน
เตโอฟิโล เอสติเบนซอน

เตโอฟิโล เอสติเบนซอน เลาเรนส์ (Teófilo Stevenson Lawrence) นักมวยสากลสมัครเล่นชาวคิวบา เกิดเมื่อ 29 มีนาคม พ.ศ. 2495 เป็นนักมวยสากลสมัครเล่นที่คว้าเหรียญทองรุ่นเฮฟวีเวตในกีฬาโอลิมปิกถึงสามสมัยซ้อน คือใน พ.ศ. 2515 ที่มิวนิก ประเทศเยอรมัน พ.ศ. 2519 ที่มอนทรีออล ประเทศแคนาดา และ พ.ศ. 2523 ที่มอสโก สหภาพโซเวียต และพลาดโอกาสคว้าเหรียญทองสมัยที่สี่อย่างน่าเสียดายเมื่อคิวบาคว่ำบาตรการแข่งขันกีฬาโอลิมปิก พ.ศ. 2527 ที่ลอสแอนเจลิส สหรัฐ
เอสติเบนซอนเป็นผู้จงรักภักดีกับระบอบคอมมิวนิสต์และประธานาธิบดีฟิเดล กัสโตรมาก โดยปฏิเสธการชกมวยสากลอาชีพซึ่งเป็นสิ่งผิดกฎหมายในคิวบา เมื่อเขาเลิกชกมวยสากลสมัครเล่นใน พ.ศ. 2529 เขาได้ไปเป็นผู้ฝึกสอนในสหพันธ์มวยคิวบา และสามารถสร้างนักมวยรุ่นน้องคือเฟลิกซ์ ซาบอน ที่ได้เหรียญทองกีฬาโอลิมปิกสามสมัยซ้อนคือ พ.ศ. 2535 ที่บาร์เซโลนา ประเทศสเปน พ.ศ. 2536 ที่แอตแลนตา สหรัฐ และ พ.ศ. 2543 ที่ซิดนีย์ ออสเตรเลีย
เอสติเบนซอนเสียชีวิตด้วยอาการหัวใจวายเมื่อ 11 มิถุนายน พ.ศ. 2555 รวมอายุได้ 60 ปี
== อ้างอิง ==
สตีเวนสันเสียชีวิตแล้ว. นิตยสารมวยโลก ปีที่ 30 ฉบับที่ 1450 20-26 มิถุนายน พ.ศ. 2555 หน้า 11
นักมวยสากลสมัครเล่นชาวคิวบา
เสียชีวิตจากภาวะหัวใจล้มเหลว
ผู้เข้าแข่งขันโอลิมปิกฤดูร้อน 1976
ผู้เข้าแข่งขันโอลิมปิกฤดูร้อน 1972
ผู้เข้าแข่งขันโอลิมปิกฤดูร้อน 1980
นักกีฬาเหรียญทองโอลิมปิก
การละเมอพูด

การละเมอพูด (อังกฤษ: sleep talking, somniloquy มาจากคำในภาษาละติน somnus ("หลับ") และ loquor ("พูด")) คือ การพูดในขณะที่กำลังนอนหลับ อาจพูดด้วยเสียงที่ดังมาก พูดแบบปกติ หรือพูดแบบลากคำยาวๆ ก็ได้ โดยการละเมอพูดนี้สามารถเกิดขึ้นได้หลายครั้งระหว่างการนอนหลับ ซึ่งคำที่พูดนั้นอาจมีความหมายหรือไม่มีความหมายก็ได้ โดยส่วนใหญ่มักพบในเด็กเล็กมากถึง 50% และถ้าหากสิ่งที่พูดออกมานั้นมีการใส่อารมณ์หรือพูดคำหยาบคายอาจเป็นสัญญาณที่บ่งถึงความผิดปกติในการนอนหลับอื่นๆ ได้
ความผิดปกติของการนอนหลับ
เกิ่นเทอ

เกิ่นเทอ (Cần Thơ) เป็นเมืองใหญ่อันดับสี่ของประเทศเวียดนามและเมืองใหญ่ที่สุดในบริเวณดินดอนสามเหลี่ยมปากแม่น้ำโขง มีชื่อเสียงเรื่องตลาดน้ำ หมู่บ้านทำกระดาษสา และลำคลองท้องถิ่นที่สวยงาม เมืองแห่งนี้มีประชากรประมาณ 1.1 ล้านคนในปี ค.ศ. 2004 ตั้งอยู่ริมฝั่งใต้ของแม่น้ำเหิ่ว ซึ่งเป็นลำน้ำสาขาของแม่น้ำโขง ห่างจากนครโฮจิมินห์ไปทางทิศตะวันตกเฉียงใต้ประมาณ 169 กิโลเมตร ในปี ค.ศ. 2007 สะพานข้ามแม่น้ำขนาดใหญ่แห่งหนึ่งได้ถล่มลงมาระหว่างการก่อสร้าง ทำให้มีผู้เสียชีวิต 50 ราย นับเป็นภัยพิบัติทางวิศวกรรมที่ร้ายแรงที่สุดของประเทศเวียดนาม ในปี ค.ศ. 2011 ได้มีการเปิดใช้ท่าอากาศยานนานาชาติเกิ่นเทอ ชื่อเมืองเกิ่นเทอเป็นรูปย่อของคำว่า "เกิ่มทีซาง" (cầm thi giang) แปลว่า "แม่น้ำแห่งบทกวี" นอกจากนี้ยังได้รับฉายาว่าเป็น "เมืองหลวงทางตะวันตก" (Tây Đô) สภาพภูมิอากาศของเมืองเป็นแบบเขตร้อนและเขตมรสุม มีสองฤดู คือ ฤดูฝนที่เริ่มตั้งแต่เดือนพฤษภาคมถึงพฤศจิกายน และฤดูแล้งที่เริ่มตั้งแต่เดือนธันวาคมถึงเมษายน
==เมืองพี่น้อง==
นิส, ประเทศฝรั่งเศส
ซัวเถา, ประเทศจีน
พนมเปญ, ประเทศกัมพูชา
== รูปภาพ ==
{|
| 
| 
| 
|}
== อ้างอิง ==
นครในประเทศเวียดนาม
เซฺว เฉิน

เซฺว เฉิน (薛晨; Xue Chen; 18 กุมภาพันธ์ ค.ศ. 1989 – ) เป็นนักกีฬาวอลเลย์บอลชายหาดหญิงชาวจีน ซึ่งมีส่วนสูงที่ 6 ฟุต 3 นิ้ว หรือสูง 191 ซม. เธอเกิดที่เมืองฝูโจว มณฑลฝูเจี้ยน แต่เธอทำการฝึกในซานย่า มณฑลไหหลำ รวมถึงทำการฝึกใน รัฐแคลิฟอร์เนีย ภายใต้การดูแลของโค้ชเดน เซลนิค
เซฺวเริ่มเล่นบาสเกตบอล ตั้งแต่เมื่อครั้งยังเด็ก แต่เธอก็ไม่ชอบการเล่นกีฬาที่ถูกเนื้อต้องตัวกับอีกฝ่าย ในภายหลังเธอจึงเล่นวอลเลย์บอลในร่มตั้งแต่อายุ 10 ถึง 13 ปี ก่อนที่จะมามุ่งหลักที่วอลเลย์บอลชายหาด เธอเริ่มฝึกกีฬาระดับอาชีพใน ค.ศ. 2000 ที่โรงเรียนกีฬาฝูโจว และใน ค.ศ. 2002 เธอได้เข้าศึกษาต่อที่วิทยาลัยการกีฬาฝูโจว และกลายเป็นสมาชิกคนหนึ่งของทีมวอลเลย์บอลชายหาดทีมชาติจีน เซฺวได้รับการเปิดตัวในการแข่งขัน สวอตช์-FIVB เวิลด์ทัวร์ใน ค.ศ. 2005 ร่วมกับ ยฺหวี เหวินฮุ่ย และชนะรางวัล FIVB ท็อปรูกี้ ใน ค.ศ. 2006 
ช่วงต้นปี ค.ศ. 2006 เซฺวกลายเป็นผู้เล่นที่อายุน้อยที่สุดที่ชนะในรายการสำคัญ โดยในวันที่ 28 พฤษภาคม ค.ศ. 2006 ขณะมีอายุได้ 17 ปี เธอได้รับรางวัล 400,000 ดอลลาร์สหรัฐ ในรายการ ไชน่าซั่งไห่จินซานโอเพ่น
ต่อมา ใน ค.ศ. 2006 เซฺว และ จาง ซี ได้รับรางวัลเหรียญทองจากการแข่งขันทีมหญิงในเอเชียนเกมส์ 2006 ทั้งคู่ยังได้รับรางวัลเหรียญทองแดงในวอลเลย์บอลชายหาดหญิงจากการแข่งขันโอลิมปิกฤดูร้อน 2008
แล้วทั้งคู่ก็ประสบความสำเร็จอย่างดีเยี่ยมใน ค.ศ. 2010 ซึ่งรวมถึงการชนะรายการ แกรนด์สแลม ในมอสโก ประเทศรัสเซีย เป็นสมัยที่สอง พวกเธอยังประสบความสำเร็จอย่างน่าอัศจรรย์โดยได้รับเหรียญทองในการแข่งขัน FIVB เวิลด์ทัวร์ประเภทหญิงรอบไฟนอล ในหมู่เกาะโอลันด์ ประเทศฟินแลนด์ โดยทำสถิติครองเหรียญทองแย่งสองนักกีฬาชาวบราซิล ฟรันซา-ซิลวา โดยในวันที่ 21 สิงหาคม ค.ศ. 2010 ใน ค.ศ. 2009 เธอทั้งสองได้รับรางวัลเหรียญทองในการแข่งขัน เอเชียนวอลเลย์บอลบีชแชมเปี้ยนชิป ที่เมืองไหโข่ว มณฑลไหหลำ ประเทศจีน และสร้างผลงานอีกครั้งใน ค.ศ. 2010 จากนั้น เธอทั้งสองก็ได้รับเหรียญทองในรายการ ซานย่าโอเพ่น ในมณฑลไหหลำ, เอเชียนเกมส์ที่กว่างโจว รวมถึง เอเชียนบีชเกมส์ ทีมของซูและจาง ได้รับการจัดอันดับรวมอยู่ในลำดับที่ 4 ประจำ ค.ศ. 2010 ของอันดับวอลเลย์บอลชายหาดโลก FIVB และสามารถจบฤดูกาลได้โดยเป็นที่หนึ่งของอันดับโลก FIVB
ทั้งนี้ เซฺว เฉิน ได้รับการจัดให้อยู่ในอันดับที่สามของ การจัดอันดับซีเอ็นเอ็นอินเตอร์เนชันแนลของนักกีฬาเอเชียที่เซ็กซี่มากที่สุดจำนวน 30 คน
== ผู้เล่นร่วมทีม ==
จาง ซี (ค.ศ. 2006–2008, ค.ศ. 2010–ปัจจุบัน)
ยฺหวี เหวินฮุ่ย (ค.ศ. 2005)
== อ้างอิง ==
นักวอลเลย์บอลชายหาดชาวจีน
ผู้เข้าแข่งขันโอลิมปิกฤดูร้อน 2008
ผู้เข้าแข่งขันโอลิมปิกฤดูร้อน 2012
บุคคลจากฝูโจว
นักกีฬาโอลิมปิกทีมชาติจีน
งูสิง

งูสิง เป็นสกุลของงูไม่มีพิษหรือพิษอ่อนสกุลหนึ่ง ใช้ชื่อสกุลว่า Ptyas ในวงศ์งูพิษเขี้ยวหลัง (Colubridae)
งูสิงโดยทั่วไปเป็นงูที่มีลักษณะคล้ายกับงูเห่า โดยเมื่อถูกคุกคามมักจะขู่ฟ่อเหมือนงูเห่า แต่ไม่มีแม่เบี้ย และเมื่อถูกรบกวนหนักเข้าก็จะเลื้อยหนี เพราะไม่มีพิษ มีความว่องไวและคล่องแคล่วกว่างูเห่า
งูสิง ได้ชื่อว่ามีเนื้อที่อร่อยและนิยมปรุงเป็นอาหาร โดยเฉพาะชาวชนบทโดยเฉพาะในพื้นที่ภาคอีสานของไทย
==การจำแนก==
แบ่งออกได้เป็น 8 ชนิด
P. carinata (Günther, 1858) - งูสิงหางดำ (จัดเป็นงูสิงที่มีขนาดใหญ่ที่สุด และเป็นงูที่ใหญ่ที่สุดในวงศ์นี้ด้วย ด้วยมีความยาวเต็มที่ได้ถึง 3.7 เมตร )
P. dhumnades (Cantor, 1842)
P. dipas (Schlegel, 1837)
P. fusca (Günther, 1858) - งูสิงใต้, งูสิงทอง
P. korros (Schlegel, 1837) - งูสิงบ้าน, งูสิงธรรมดา, งูเห่าตะลาน
P. luzonensis (Günther, 1873)
P. mucosa (Linnaeus, 1758) - งูสิงหางลาย
P. nigromarginata (Blyth, 1854)
==อ้างอิง==
==แหล่งข้อมูลอื่น==
วงศ์งูพิษเขี้ยวหลัง
วงศ์ย่อยปลาออสการ์

วงศ์ย่อยปลาออสการ์ เป็นวงศ์ย่อยของปลาน้ำจืดขนาดกลาง ค่อนไปทางใหญ่วงศ์ย่อยหนึ่ง ในวงศ์ปลาหมอสี (Cichlidae) ใช้ชื่อวงศ์ย่อยว่า Astronotinae
เป็นปลากินเนื้อเป็นอาหาร พบกระจายพันธุ์ในทวีปอเมริกาใต้ เป็นปลาที่ชนพื้นเมืองใช้รับประทานเป็นอาหาร
==การจำแนก==
Astronotus
Chaetobranchopsis
Chaetobranchus
==อ้างอิง==
วงศ์ปลาหมอสี
วงศ์ย่อยปลาออสการ์
วนิษา เรซ

วนิษา เรซ (หนูดี) เป็นบุตรสาวคุณชุมศรี รักษ์วนิชพงศ์ เจ้าของโรงเรียนวนิษา 
จบระดับปริญญาตรี ในสาขาครอบครัวศึกษา Family Studies มหาวิทยาลัยแมรีแลนด์ คอลเลจพาร์ค สหรัฐอเมริกา ซึ่งปัจจุบันมหาวิทยาลัยได้เปลี่ยนชื่อหลักสูตรดังกล่าวเป็น Family Science  หนูดีจบปริญญาโทครุศาสตร์ (Master of Education) ในหลักสูตร จิตใจ สมอง และการศึกษา  มหาวิทยาลัยฮาร์วาร์ด สหรัฐอเมริกา  และเป็นจุดขายที่หนูดีใช้นำเสนอเพื่อประชาสัมพันธ์หนังสือและโรงเรียนของเธออยู่เสมอๆ
เช่นเดียวกับนักวิทยศาสตร์และนักการศึกษาจำนวนมากที่พูดกันมานับพันปี  หนูดีนำเสนอเรื่องที่ว่าคนทั่วไปก็สร้างและฝึกฝนให้ตนเป็นอัจฉริยะได้เช่นกัน และได้เขียนหนังสือที่มีชื่อว่า "อัจฉริยะสร้างได้' หนังสือบันทึกคุณแม่ และหนังสือพิมพ์โพสต์ทูเดย์ จัดรายการวิทยุ “ชั่วโมงเศรษฐกิจ” ทางสถานีวิทยุจุฬา และ และ “ข้อคิดชีวิตนี้” ทาง อสมท. (100.5) เคยร่วมแข่งในรายการอัจฉริยะข้ามคืน เป็นผู้ชนะ ล้านที่ 15 ของรายการ
== อ้างอิง ==
นักเขียนชาวไทย
ชาวไทยเชื้อสายอเมริกัน
บุคคลจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
จอห์น แคบอต

จอห์น แคบอต (John Cabot) หรือ โจวานนี กาโบโต (Giovanni Caboto) (ราว ค.ศ. 1450 ถึงราว ค.ศ. 1499) เป็นนักเดินเรือและนักสำรวจชาวอิตาลี เป็นผู้ค้นพบส่วนหนึ่งของอเมริกาเหนือ ในปี ค.ศ. 1497 ภายใต้สัญญาการทำงานของสมเด็จพระเจ้าเฮนรีที่ 7 แห่งอังกฤษ เป็นชาวยุโรปคนแรกที่เดินทางมายังแผ่นดินอเมริกาเหนือ นับตั้งแต่ชาวไวกิงได้เดินทางมายังวินแลนด์ในศตวรรษที่ 11 ตำแหน่งอย่างเป็นทางการประกาศโดยรัฐบาลแคนาดาและสหราชอาณาจักร ที่เขาเดินทางมาถึงอเมริกาเหนือครั้งแรกคือเกาะนิวฟันด์แลนด์
== อ้างอิง ==
บุคคลที่เกิดในคริสต์ทศวรรษ 1450
นักสำรวจชาวอิตาลี
ดาวิด การ์ไรรา

ดาวิด การ์ไรรา (David Carreira) เกิดเมื่อวันที่ 30 กรกฎาคม ค.ศ. 1991 เป็นนักแสดง นักร้อง นายแบบ ชาวโปรตุเกส เขาย้ายถิ่นฐานมายังกรุงลิสบอนในปี ค.ศ. 2001
== ผลงานเพลง ==
อัลบั้ม
Nº 1 (2011)
A força está em nós (2013)
ซิงเกิล
"Esta Noite" (2011)
"Tu" (2011)
"Falling Into You" (2012)
"Don't Stop the Party / Esta Noite" (remix) (featuring Lara Life & Jmi Sissoko) (2012)
"Baby Fica" (featuring Anselmo Ralph) (2013)
"Obrigado la famille" (featuring Dry) (2013)
"ABC" (featuring Boss AC) (2014)
"Boom (2014)
== อ้างอิง ==
นักร้องโปรตุเกส
นักแสดงโปรตุเกส
บุคคลจากจังหวัดเอซอน
บุคคลจากลิสบอน
เต่าน้ำบอร์เนียว

เต่าน้ำบอร์เนียว (Malaysian giant turtle, Bornean river turtle, Malayan giant terrapin; ) เป็นสัตว์เลื้อยคลานประเภทเต่าชนิดหนึ่ง ในวงศ์เต่านา (Bataguridae)
จัดเป็นเพียงชนิดเดียวเท่านั้นที่อยู่ในสกุล  Orlitia เป็นเต่าขนาดใหญ่ กระดองเรียบเป็นรูปไข่สีน้ำตาลเข้มหรือดำ ด้านล่างเป็นสีน้ำตาลเหลืองออกขาว เมื่อโตเต็มที่แล้วขอบกระดองจะราบเรียบ แต่เมื่อยังเป็นวัยที่โตไม่เต็มที่ จะโค้งเป็นโดมมากกว่านี้ และขอบข้างเป็นหยัก มีเล็บนิ้วเท้าที่แหลมคมและเท้าเป็นพังผืด
ขนาดโตเต็มที่ ตัวผู้อาจมีความยาวได้กว่า 80 เซนติเมตร หรือ 1 เมตร น้ำหนักกว่า 100 กิโลกรัม ขณะที่ตัวเมียเล็กกว่าเกือบครึ่งตัว โดยมีกระดองยาว 50 เซนติเมตร น้ำหนักเพียง 30 กิโลกรัม จัดเป็นเต่าน้ำจืดที่มีขนาดใหญ่เป็นอันดับ 2 ของโลก และใหญ่ที่สุดในวงศ์นี้และที่พบในทวีปเอเชีย
พบกระจายพันธุ์ในแหล่งน้ำจืดของเกาะบอร์เนียว, เกาะสุมาตรา และคาบสมุทรมลายูตอนล่าง อาจพบได้ถึงภาคใต้สุดของไทย แถบจังหวัดสตูล กินพืช, ผัก, ผลไม้และสัตว์น้ำต่าง ๆ  ตลอดจนซากสัตว์ตายลอยน้ำ 
เป็นสัตว์ที่อยู่ในภาวะใกล้สูญพันธุ์แล้ว
==อ้างอิง==
==แหล่งข้อมูลอื่น==
วงศ์เต่านาสัตว์กินซาก
สัตว์ที่พบบนเกาะบอร์เนียว
วัลตารี

วัลตารี (Valtari) เป็นสตูดิโออัลบั้มลำดับที่ 6 ของวงโพสต์-ร็อกจากไอซ์แลนด์ ซีกือร์โรส ออกวางขายวันที่ 23 พฤษภาคม ค.ศ. 2012 ภายใต้สังกัดพาร์โลโฟน
อัลบั้มเพลงในปี พ.ศ. 2555
วินนี แอพไพซ์

วินนี แอพไพซ์ (Vinny Appice) เกิด 13 กันยายน 1957 ในนิวยอร์ก สหรัฐฯ มีชื่อจริงว่า วินเซนท์ ซัมซอน แอพไพซ์(Vincent Samson Appice) เป็นมือกลองชาวอเมริกันเชื้อสายอิตาเลียนเขาเคยทำงานร่วมกับวงดังๆเช่น Dio, Black Sabbath, และHeaven & Hell
==ผลงาน==
=== Axis===
It's A Circus World (1978)
===Black Sabbath===
Mob Rules (1981)
Live Evil (1982)
Dehumanizer (1992)
 The Dio Years (2007)
Live at Hammersmith Odeon (2007)
===Heaven & Hell===
Live from Radio City Music Hall (2007)
The Devil You Know (2009)
 30 Years of Heaven & Hell (2010)
=== Dio===
Holy Diver (1983)
The Last in Line (1984)
Sacred Heart (1985)
Intermission (1985)
Dream Evil (1987)
Strange Highways (1994)
Angry Machines (1996)
Inferno - Last in Live (1998)
=== Rick Derringer===
Derringer (1976)
Sweet Evil (1977)
Derringer Live (1977)
=== World War III===
World War III (1990)
=== Mark Boals===
Edge of the World (2002)
=== Power Project===
Dinosaurs Powerzone (2006)
===3 Legged Dogg===
Frozen Summer (2006)
=== Raven Storm===
The Storm Project (2009)
===Kill Devil Hill===
Kill Devil Hill (2012)
บุคคลที่เกิดในปี พ.ศ. 2500
ชาวอเมริกันเชื้อสายอิตาลี
สมาชิกแบล็กแซ็บบาธ
ยุทธการสะพานยุลตง

การต่อสู้ที่สะพานยุลตงเป็นการปะทะกันระหว่างกองกำลังฟิลิปปินส์กับจีนในวันที่ 22-23 สิงหาคม ค.ศ. 1951 ซึ่งตรงกับ พ.ศ. 2494
ในตอนนั้นทหารอเมริกากำลังถูกทหารจีนโจมตีอยู่ที่ Yeoncheon และทหารฟิลิปปินส์ก็เข้ามาช่วยแต่พอมาถึงสะพานยุลตงก็ถูกทหารจีนจู่โจมทำให้กองกำลังทหารฟิลิปปินส์และจีนเกิดการต่อสู้กัน โดยที่จีนหยุดยิงในเช้าวันที่ 23 และฟิลิปปินส์ก็ถอนตัวออกจากบริเวณนั้นได้สำเร็จ
==อ้างอิง==
ยุทธการ
ยุทธการในสงครามเกาหลี
ระบบน้ำเหลือง

ระบบน้ำเหลือง (lymphatic system หรือ lymphoid system) เป็นส่วนหนึ่งของระบบไหลเวียนและระบบภูมิคุ้มกัน ประกอบด้วยโครงข่ายขนาดใหญ่ของหลอดน้ำเหลือง อวัยวะน้ำเหลือง และเนื้อเยื่อน้ำเหลือง ภายในหลอดน้ำเหลืองบรรจุและขนส่งของเหลวใส เรียกว่า น้ำเหลือง (lymph; มาจากภาษาละติน lympha หมายถึง "น้ำ") ไปยังหัวใจ ระบบน้ำเหลืองต่างจากระบบไหลเวียนเลือดตรงที่ระบบน้ำเหลืองไม่เป็นระบบปิด ระบบไหลเวียนเลือดของมนุษย์จะนำเลือดโดยเฉลี่ย 20 ลิตรต่อวันกรองผ่านผนังหลอดเลือดฝอย ซึ่งเป็นการเคลื่อนย้ายของพลาสมาออกจากเลือด และพลาสมาที่ผ่านการกรองกลับมาประมาณ 17 ลิตรจะถูกดูดซึมกลับเข้าไปในหลอดเลือดโดยตรง ส่วนที่เหลืออีก 3 ลิตรยังคงอยู่ในสารน้ำแทรก โดยหนึ่งในหน้าที่หลักของระบบน้ำเหลืองก็คือเป็นทางไหลกลับสำหรับของเหลว 3 ลิตรที่เหลือไปยังหลอดเลือด
== หน้าที่ ==
นำของเหลวที่ซึมอยู่ระหว่างเนื้อเยื่อเข้าสู่หลอดน้ำเหลือง
ดูดซึมและขนส่งกรดไขมันและไขมันอย่างเช่นน้ำเหลืองปนไขมัน (chyle) จากระบบย่อยอาหาร
ขนส่งเซลล์เม็ดเลือดขาวจากต่อมน้ำเหลืองเข้าสู่กระดูก
== อ้างอิง ==
== แหล่งข้อมูลอื่น ==
Lymphatic System
Lymphatic System Overview (innerbody.com)
ระบบน้ำเหลือง
วิทยาหลอดเลือดและหลอดน้ำเหลือง
กายวิภาคศาสตร์
วงศ์ปลาแบล็คโกสต์

วงศ์ปลาแบล็คโกสต์ (Ghost knifefish, Apteronotid eel) เป็นวงศ์ของปลากระดูกแข็งน้ำจืดวงศ์หนึ่ง ในอันดับปลาไหลไฟฟ้า (Gymnotiformes) ใช้ชื่อวิทยาศาสตร์ว่า Apteronotidae
เป็นวงศ์ปลาที่มีรูปร่างเพรียวยาวและแบนข้างมากเหมือนใบมีดหรือขนนก มีครีบหาง, ครีบท้อง และครีบหลังมีลักษณะเป็นเส้นยาว อยู่แนวกลางหลัง ตาของปลาในวงศ์นี้จะมีขนาดเล็ก และมีความสามารถพิเศษในการสร้างกระแสไฟฟ้าอ่อน ๆ ได้ และอาจได้ถึง 750 Hz เมื่อโตเต็มที่ ซึ่งกระแสไฟฟ้านี้มีไว้สำหรับหาอาหารและใช้นำทาง ไม่ได้ใช้ในการป้องกันตัวหรือล่าเหยื่อแต่อย่างใด เป็นปลาที่หากินในเวลากลางคืน
กระจายพันธุ์ในทวีปอเมริกาใต้แถบประเทศปานามา นิยมเลี้ยงกันเป็นปลาสวยงาม โดยชนิดที่เป็นที่รู้จักกันดีที่สุด คือ ปลาแบล็คโกสต์ (Apteronotus albifrons)
==การจำแนก==
แบ่งออกเป็นสกุลต่าง ๆ ได้ดังนี้ เป็นสกุล 13 สกุล ประมาณ 64 ชนิด
Adontosternarchus Ellis in Eigenmann, 1912 
Apteronotus Lacepède, 1800
Compsaraia Albert, 2001
Magosternarchus Lundberg, Cox Fernandes & Albert in Lundberg et al., 1996
Megadontognathus Mago-Leccia, 1994
Orthosternarchus Ellis, 1913
Parapteronotus Albert, 2001  
Platyurosternarchus Mago-Leccia, 1994
Porotergus Ellis in Eigenmann, 1912
Sternarchella Eigenmann in Eigenmann & Ward, 1905
Sternarchogiton Eigenmann in Eigenmann & Ward, 1905
Sternarchorhamphus Eigenmann in Eigenmann & Ward, 1905
Sternarchorhynchus Castelnau, 1855   
==อ้างอิง==
==แหล่งข้อมูลอื่น==
ข้อมูลเพิ่มเติม 
ปลาทวีปอเมริกาใต้
ปลาแบ่งตามวงศ์
อันดับปลาไหลไฟฟ้า
วงศ์ปลาแบล็คโกสต์
น้ำเหลือง

น้ำเหลือง (Lymph) คือของเหลวที่หมุนเวียนอยู่ในระบบน้ำเหลือง น้ำเหลืองเกิดขึ้นเมื่อสารน้ำแทรก (ของเหลวซึ่งมีอยู่ตามร่องของเนื้อเยื่อ) มารวมกันผ่านหลอดน้ำเหลืองฝอย แล้วถูกส่งต่อผ่านท่อน้ำเหลืองไปยังต่อมน้ำเหลืองก่อนที่ในท้ายที่สุดจะถูกผสมรวมกับเลือดที่บริเวณหลอดเลือดดำใต้กระดูกไหปลาร้าซ้ายหรือขวา องค์ประกอบของน้ำเหลืองจึงเปลี่ยนแปลงไปเรื่อย ๆ ซึ่งทำให้เลือดและเซลล์ต่างๆสามารถแลกเปลี่ยนองค์ประกอบกับสารน้ำแทรก (ซึ่งมีคุณสมบัติคล้ายกับน้ำเลือดเพียงแต่ประกอบด้วยเซลล์เม็ดเลือดขาว) ในกระบวนการแลกเปลี่ยนองค์ประกอบ น้ำเหลืองจะคืนโปรตีนและสารน้ำแทรกส่วนเกินไปยังกระแสเลือด น้ำเหลืองอาจจับพาแบคทีเรียไปยังต่อมน้ำเหลืองเพื่อกำจัด เซลล์มะเร็งเนื้อร้ายอาจถูกจับพาโดยน้ำเหลืองได้เช่นเดียวกัน นอกจากนี้ น้ำเหลืองอาจจับพาไขมันจากทางเดินอาหารอีกด้วย
== อ้างอิง ==
สารน้ำในร่างกาย
เลือด
เม็ดเลือดขาว
อันดับปลาไหลไฟฟ้า

อันดับปลาไหลไฟฟ้า (South American knifefish, Electric eel) เป็นอันดับของปลากระดูกแข็ง ใช้ชื่อวิทยาศาสตร์ว่า Gymnotiformes
โดยที่คำว่า Gymnotiformes นั้นมาจากภาษากรีกคำว่า "Gymnos" (Γυμνος) หมายถึง "เปลือย" และภาษาละตินคำว่า "forma"  หมายถึง "คม"
ปลาที่อยู่ในอันดับนี้มีลำตัวเรียวยาวคล้ายปลาไหล มีจุดเด่นคือไม่มีครีบหลัง ขณะที่ชายครีบก้นจะยาวมาก และมีมากกว่า 140 ก้านครีบ ซึ่งครีบก้นนี้ จะเริ่มตั้งแต่ตำแหน่งของครีบอก  ครีบก้นของปลาในอันดับนี้จะถูกใช้ในการเคลื่อนไหวไปข้างหน้า และถอยหลัง โดยการโบกพริ้วอย่างรวดเร็ว ช่องทวาร จะอยู่บริเวณใต้ปลาพอดี รวมทั้งมีอวัยวะในการสร้างกระแสไฟฟ้า  เพื่อใช้ในการนำทางในน้ำที่ขุ่นมัว, การสื่อสาร และล่าเหยื่อ โดยจะรับรู้ถึงวัตถุต่าง ๆ ที่ผ่านเข้ามาได้ทางผิวหนัง โดยมากแล้วจะเป็นกระแสไฟฟ้าอ่อน ๆ 
เป็นปลาน้ำจืด กระจายพันธุ์ในทวีปอเมริกาใต้ แบ่งเป็นวงศ์ได้ทั้งหมด 6 วงศ์ 2 อันดับย่อย โดยปลาที่มีขนาดใหญ่ที่สุด และอาจถือได้ว่าเป็นที่รู้จักดีที่สุดของอันดับนี้ คือ ปลาไหลไฟฟ้า ที่ยาวเต็มที่ได้ถึง 8.2 ฟุต และปล่อยกระแสไฟฟ้าได้แรงถึง 800 โวลต์ นับว่าสูงสุดในอันดับนี้ด้วย
==การจำแนก==
อันดับย่อย Gymnotoidei
*
*วงศ์ Gymnotidae
อันดับย่อย Sternopygoidei
*วงศ์ Apteronotidae
*วงศ์ Hypopomidae
*วงศ์ Rhamphichthyidae
*วงศ์ Sternopygidae
==อ้างอิง==
==แหล่งข้อมูลอื่น==
รูปถ่ายของปลาหลายชนิดในอันดับนี้ 
ปลาแบ่งตามตระกูล
ปลาไฟฟ้า
อันดับปลาไหลไฟฟ้า
ไนดาน ตูฟชินบายา

ไนดาน ตูฟชินบายา (Найдангийн Түвшинбаяр; Naidangiin Tüvshinbayar) เกิดวันที่ 1 มิถุนายน ค.ศ. 1984 ในไซข่าน จังหวัดบัลแกน เป็นนักยูโดชาวมองโกเลีย เขาได้รับการจัดร่วมอยู่ในอันดับที่ห้าของรุ่นเฮฟวี่เวท (-100 กก.) จากการแบ่งสายและรุ่นน้ำหนักแข่งขันในเอเชียนเกมส์ 2006
และในรุ่นน้ำหนักเดียวกันนี้เอง ที่เขาได้รับเหรียญทองจากการแข่งขันโอลิมปิกฤดูร้อน 2008 ในกรุงปักกิ่ง ซึ่งส่งผลให้เขาเป็นชาวมองโกเลียคนแรกที่ได้รับเหรียญทองในการแข่งขันกีฬาโอลิมปิก โดยเป็นฝ่ายชนะนักยูโดชาวคาซัคสถานอย่าง อัซคาท ซิทเคเยฟ และในวันที่ 14 สิงหาคม ค.ศ. 2008 เขาได้รับการแต่งตั้งให้เป็นนักกีฬาแห่งมองโกเลีย เฉกเช่นเดียวกับวีรบุรุษแห่งผู้ใช้แรงงาน
ไนดาน ตูฟชินบายา เข้าแข่งขันกีฬายูโดในโอลิมปิกฤดูร้อน 2012 รุ่นน้ำหนักไม่เกิน 100 กก. โดยเขาได้พบกับ ธีรวัฒน์ หอมกลิ่น ซึ่งเป็นนักยูโดจากประเทศไทย รอบ 32 คนสุดท้าย ในวันที่ 2 สิงหาคม พ.ศ. 2555 และไนดานเป็นฝ่ายชนะ จนถึงรอบชิงชนะเลิศ ซึ่งเขาได้รับรางวัลเหรียญเงิน และได้เป็นนักกีฬาที่ได้เหรียญโอลิมปิกมากกว่าหนึ่งเหรียญคนแรกของมองโกเลีย
ปัจจุบัน เขามีสถานพำนักอยู่ในอูลานบาตาร์
== อ้างอิง ==
นักกีฬาโอลิมปิกทีมชาติมองโกเลีย
ผู้เข้าแข่งขันโอลิมปิกฤดูร้อน 2008
นักยูโดในโอลิมปิกฤดูร้อน 2012
นักกีฬาเหรียญทองโอลิมปิก
นักกีฬาเหรียญเงินโอลิมปิก
ปลาผีตุ่น

ปลาผีตุ่น (White knifefish, Oddball knifefish, White trumpet knifefish; ) ปลาน้ำจืดชนิดหนึ่ง ในวงศ์ปลาแบล็คโกสต์ (Apteronotidae)
จัดเป็นปลาเพียงชนิดเดียวเท่านั้นที่อยู่ในสกุล Orthosternarchus  โดยที่ปลาชนิดนี้ถูกค้นพบโดย จอร์จ อัลเบิร์ต บุลเลเยอร์ ในปี ค.ศ. 1880 โดยใช้ชื่อครั้งแรกว่า Sternarchus tamandu ซึ่งคำว่า tamandua ซึ่งเป็นชื่อชนิดนั้นมาจากภาษาตูเปียนคำว่า  tamanduá ซึ่งหมายถึง "ตัวกินมด" เนื่องจากมีจมูกและปากที่ยาวเป็นท่อเหมือนกัน
มีรูปร่างเหมือนกับปลาชนิดอื่น ๆ ในวงศ์เดียวกัน แต่มีจุดเด่นคือ มีลำตัวสีขาวซีดตลอดทั้งตัว โดยไม่มีสีอื่นแซม เหมือนภาวะผิวเผือก และตาได้ลดรูปลงจนมีขนาดเล็กมาก เป็นจุดเล็ก ๆ เหมือนปลาถ้ำ เนื่องจากไม่ได้ใช้ประโยชน์ และมีช่วงจมูกและปากที่ยาวเหมือนท่อหรือทรัมเป็ต ช่องปากเป็นเพียงช่องเล็ก ๆ
มีความยาวเต็มที่ประมาณ 44 เซนติเมตร อาศัยอยู่ในส่วนลึกของแม่น้ำที่ขุ่นและเชี่ยวมากในทวีปอเมริกาใต้ แถบประเทศเปรู แต่จะไม่พบในป่าที่น้ำท่วม มีพฤติกรรมชอบว่ายน้ำลอยตัวอยู่นิ่ง ๆ  กินอาหารที่เป็นสิ่งมีชีวิตเล็ก ๆ ที่ลอยอยู่ในกระแสน้ำเท่านั้น โดยใช้กระแสไฟฟ้าที่สร้างขึ้นเป็นเครื่องหาอาหารและนำทาง
จัดเป็นปลาที่ไม่อาจทำอันตรายต่อปลาตัวอื่นหรือสัตว์อื่นใดได้ และค่อนข้างจะบอบบาง อ่อนแอ และว่ายน้ำได้ช้ามาก นิยมเลี้ยงกันเป็นปลาสวยงาม ด้วยความแปลกตา ซึ่งมีราคาซื้อขายกันที่แพงมาก
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
วงศ์ปลาแบล็คโกสต์
ปลาตู้
ปลาทวีปอเมริกาใต้
ปลาชนิดเดียว
โอสการ์ (นักฟุตบอล)

โอสการ์ ดุส ซังตุส อิงโบอาบา ฌูนีโอร์ (Oscar dos Santos Emboaba Junior) หรือรู้จักในชื่อ ออสการ์ เกิดวันที่ 9 กันยายน ค.ศ. 1991 เป็นนักฟุตบอลชาวบราซิล เล่นในตำแหน่งกองกลางตัวรุกให้แก่สโมสรฟุตบอลเซี่ยงไฮ้ เอสไอพีจีในไชนีสซูเปอร์ลีก และฟุตบอลทีมชาติบราซิล
==ชีวิตส่วนตัว==
ตอนอายุ 3 ขวบ พ่อของโอสการ์เสียชีวิตจากอุบัติเหตุจราจร ในเวลานั้น แม่ของโอสการ์กำลังตั้งท้อง Gabriela พี่/น้องสาวของเขา โอสการ์กล่าวว่าตอนโตขึ้น เขามีความทรงจำเกี่ยวกับพ่อน้อย และหวังว่าพ่อน่าจะดูเขาเล่นฟุตบอลตอนวัยเด็ก โอสการ์ยังกล่าวอีกว่า เขาเติบโตในสภาพยากจนและครอบครัวของเขาไม่มีอะไรติดตัวเลย โอสการ์ยกความสำเร็จในฟุตบอลให้แก่ Sueli แม่ของเขาที่เลี้ยงดูเด็กสามคน (รวมโอสการ์) ด้วยตัวคนเดียว เธอหาเงินจากการทำและขายเสื้อในบ้านเกิดของครอบครัว เนื่องจากเธอไม่สามารถทำงานให้กับบริษัทได้
โอสการ์แต่งงานกับ Ludmila แฟนวัยเด็กที่เป็นชาวบราซิลเชื้อสายญี่ปุ่น ทั้งคู่อยู่ด้ายกันตั้งแต่ ค.ศ. 2009 ทั้งคู่แต่งงานใน ค.ศ. 2011 โอสการ์นับถือศาสนาคริสต์นิกายโรมันคาทอลิกที่สวดภาวนาก่อนลงเล่นเพื่อให้ตนรู้สึกสงบและให้ความเชื่อมั่นแก่ตนเอง เขาเริ่มเรียนภาษาอังกฤษตอนย้ายไปที่ลอนดอนและกลายเป็นเพื่อนบ้านกับฆวน มาตา อดีตเพื่อนร่วมทีม และGiorgos Karagounis กองกลางที่เกษียณ ก่อนจะเดินทางไปที่สโมสร โอสการ์กับภรรยามีลูกสาวชื่อ Júlia ที่เกิดใน ค.ศ. 2014 และ Caio ลูกชายที่เกิดใน ค.ศ. 2016
==สถิติอาชีพ==
===สโมสร===
===ทีมชาติ===
ณ วันที่ 18 ธันวาคม ค.ศ. 2018
===ประตูในนามทีมชาติ===
:เรียงเอาจำนวนประตูและคะแนนของบราซิลขึ้นก่อน:
== เกียรติประวัติ ==
อิงเตร์นาซีโยนัล
Recopa Sudamericana: 2011
เชลซี
พรีเมียร์ลีก: 2014–15, 2016–17
อีเอฟแอลคัพ: 2014–15
ยูฟ่ายูโรปาลีก: 2012–13
เซี่ยงไฮ้ เอสไอพีจี
ไชนีสซูเปอร์ลีก: 2018
ไชนีส เอฟเอ ซูเปอร์คัพ: 2019
บราซิล อายุไม่เกิน 20 ปี
เซาท์อเมริกายูธฟุตบอลแชมเปียนชิป: 2011
ฟุตบอลโลกเยาวชนอายุไม่เกิน 20 ปี: 2011
บราซิล อายุไม่เกิน 23 ปี
โอลิมปิกเหรียญเงิน: 2012
บราซิล
ฟีฟ่าคอนเฟเดอเรชันส์คัพ: 2013
รางวัลส่วนบุคคล
รางวัลฟุตบอลโลกทีมยอดเยี่ยม: 2014
ประตูแห่งปีของเชลซี: 2012–13 ในนัดที่พบกับยูเวนตุส, 2014–15 ในนัดที่พบกับควีนส์พาร์กเรนเจอส์
ไชนีสซูเปอร์ลีก ทีมยอดเยี่ยมแห่งปี: 2018
เอเอฟซีแชมเปียนส์ลีก OPTA Best XI: 2019
==อ้างอิง==
==แหล่งข้อมูลอื่น==
นักฟุตบอลชาวบราซิล
นักฟุตบอลทีมชาติบราซิล
กองกลางฟุตบอล
ผู้เล่นสโมสรฟุตบอลเซาเปาลู
ผู้เล่นอิสโปร์ชีกลูบีอิงเตร์นาซีโยนัล
ผู้เล่นสโมสรฟุตบอลเชลซี
ผู้เล่นสโมสรฟุตบอลเซี่ยงไฮ้พอร์ต
ผู้เล่นในพรีเมียร์ลีก
ผู้เล่นในฟุตบอลโลก 2014
ผู้เล่นในไชนีสซูเปอร์ลีก
ผู้เล่นในชุดชนะเลิศยูฟ่ายูโรปาลีก
ผู้เล่นในกังเปโอนาตูบราซีเลย์รูแซรียีอา
บุคคลจากรัฐเซาเปาลู